RAKKOMANDAZZJONI GĦAT-TIENI QARI

dwar il-pożizzjoni komuni tal-Kunsill għall-adozzjoni ta' regolament tal-Parlament Ewropew u tal-Kunsill dwar l-addittivi ta' l-ikel

Kumitat għall-Ambjent, is-Saħħa Pubblika u s-Sikurezza ta' l-Ikel

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' kodeċiżjoni: it-tieni qari)

Il-Parlament Ewropew ,

– wara li kkunsidra l-pożizzjoni komuni tal-Kunsill (16675/2/2007 – C6-0141/2008 ),

– wara li kkunsidra l-pożizzjoni tiegħu fl-ewwel qari

Testi adottati, P6_TA(2007)0321 , 10.7.2007. dwar il-proposta tal-Kummissjoni lill-Parlament Ewropew u lill-Kunsill ( COM(2006)0428 ),

– wara li kkunsidra l-proposta emendata tal-Kummissjoni ( COM(2007)0673 ),

– wara li kkunsidra l-Artikolu 251(2) tat-Trattat KE,

– wara li kkunsidra l-Artikolu 62 tar-Regoli ta' Proċedura tiegħu,

– wara li kkunsidra r-rakkomandazzjoni għat-tieni qari tal-Kumitat għall-Ambjent, is-Saħħa Pubblika u s-Sikurezza ta' l-Ikel ( A6-0180/2008 ),

Japprova l-pożizzjoni komuni kif emendata;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Pożizzjoni komuni tal-Kunsill

Pożizzjoni komuni tal-Kunsill

(3) Dan ir-Regolament jieħu post id-Direttivi u d-Deċiżjonijiet preċedenti li jikkonċernaw l-addittivi ta' l-ikel permessi għall-użu fl-ikel, bil-ħsieb li jkunu żgurati l-funzjonament effettiv tas-suq intern u livell għoli ta' protezzjoni għas-saħħa tal-bniedem u għall-interessi tal-konsumaturi permezz ta' proċeduri komprensivi u semplifikati .

(3) Dan ir-Regolament jieħu post id-Direttivi u d-Deċiżjonijiet preċedenti li jikkonċernaw l-addittivi ta' l-ikel permessi għall-użu fl-ikel, bil-ħsieb li jkunu żgurati l-funzjonament effettiv tas-suq intern u livell għoli ta' protezzjoni tas-saħħa tal-bniedem u tal-konsumatur, anki dawk il-konsumaturi li huma intolleranti għal ċertu sustanzi, permezz ta' proċeduri komprensivi u ssimplifikati .

Ġustifikazzjoni

Integrazzjoni mill-ġdid ta' Emenda 1 mill-ewwel qari tal-PE.

Pożizzjoni komuni tal-Kunsill

Pożizzjoni komuni tal-Kunsill

(7) L-addittivi ta' l-ikel għandhom jiġu approvati u użati biss jekk dawn jissodisfaw il-kriterji stabbiliti f'dan ir-Regolament.

L-addittivi ta' l-ikel m'għandhomx ikunu perikolużi meta jintużaw, għandu jkun hemm ħtieġa teknoloġika għall-użu tagħhom, u l-użu tagħhom m'għandux jiżgwida lill-konsumatur u l-użu tagħhom għandu jkun ta' benefiċċju għall-konsumatur.

L-iżgwidar tal-konsumatur jinkludi, iżda mhux limitat għal, kwistjonijiet relatati man-natura, il-freskezza , il-kwalità ta' l-ingredjenti użati, kemm huwa naturali prodott jew il-proċess ta' produzzjoni, jew il-kwalità nutrittiva tal-prodott.

L-approvazzjoni ta' l-addittivi ta' l-ikel għandha tieħu kont ukoll ta' fatturi oħrajn rilevanti għall-kwistjoni li tkun qed tiġi kkunsidrata inklużi fatturi soċjetali, ekonomiċi, tradizzjonali, etiċi u ambjentali u l-fattibbiltà tal-kontrolli.

L-użu u l-livelli massimi ta' addittiv ta' l-ikel għandhom jieħdu kont tal-konsum ta' l-addittiv ta' l-ikel minn sorsi oħrajn u l-esponiment għall-addittiv ta' l-ikel minn gruppi speċjali ta' konsumaturi (per eżempju konsumaturi allerġiċi).

L-iżgwidar tal-konsumatur jinkludi, iżda mhux limitat għal, kwistjonijiet relatati man-natura, ma' kemm hu frisk il-prodott , il-kwalità ta' l-ingredjenti użati, kemm huwa naturali prodott jew il-proċess ta' produzzjoni, jew il-kwalità nutrittiva tal-prodott, inkluż il-kontenut tiegħu fi frott u ħaxix.

Ġustifikazzjoni

Integrazzjoni mill-ġdid ta' Emenda 3 mill-ewwel qari.

Pożizzjoni komuni tal-Kunsill

Pożizzjoni komuni tal-Kunsill

(13) Addittiv ta' l-ikel li kien diġà approvat taħt dan ir-Regolament li jitħejja b'metodi ta' produzzjoni jew bl-użu ta' materjali tal-bidu li huma differenti b'mod sinifikanti minn dawk li huma inklużi fil-valutazzjoni tar-riskju ta' l-Awtorità, jew differenti minn dawk koperti mill-ispeċifikazzjonijiet stabbiliti, għandu jiġu sottomess għall-evalwazzjoni mill-Awtorità.

"Differenti b'mod sinifikanti" tista' tfisser inter alia bidla fil-metodu tal-produzzjoni mill-estrazzjoni minn pjanta sal-produzzjoni bil-fermentazzjoni bl-użu ta' mikroorganiżmu jew modifika ġenetika tal-mikroorganiżmu oriġinali, bidla fil-materjali tal-bidu, jew bidla fid-daqs tal-partiċella.

(13) Addittiv ta' l-ikel li kien diġà approvat taħt dan ir-Regolament li jitħejja b'metodi ta' produzzjoni jew bl-użu ta' materjali tal-bidu li huma differenti b'mod sinifikanti minn dawk li huma inklużi fl-evalwazzjoni tar-riskju ta' l-Awtorità, jew differenti minn dawk koperti mill-ispeċifikazzjonijiet stabbiliti, għandu jiġu sottomess għall-evalwazzjoni mill-Awtorità.

"Differenti b'mod sinifikanti" tista' tfisser inter alia bidla fil-metodu tal-produzzjoni mill-estrazzjoni minn pjanta sal-produzzjoni bil-fermentazzjoni bl-użu ta' mikroorganiżmu jew modifika ġenetika tal-mikroorganiżmu oriġinali, bidla fil-materjali tal-bidu, jew bidla fid-daqs tal-partiċella, eżempju permezz tan-nanoteknoloġija. .

Ġustifikazzjoni

Għandha l-għan li tiffaċilita kompromess mal-Kunsill dwar in-nanoteknoloġija.

Pożizzjoni komuni tal-Kunsill

Pożizzjoni komuni tal-Kunsill

(14) L-addittivi ta' l-ikel għandhom jinżammu taħt osservazzjoni kontinwa u għandhom ikunu evalwati mill-ġdid kull meta jkun meħtieġ fid-dawl tal-kondizzjonijiet ta' l-użu li jinbidlu u fid-dawl ta' informazzjoni xjentifika ġdida.

Jekk ikun hemm evidenza ta' addittiv partikulari li jikkawża effetti kollaterali mhux mixtieqa (bħala eżempju l-kuluranti ażotiċi (azo-dyes)), il-Kummissjoni, b'konsultazzjoni ma' l-Istati Membri għandha tieħu azzjoni immedjata biex tipprojbixxi sustanza bħal din.

Ġustifikazzjoni

Emenda ġdida mressqa, wara l-ewwel qari tal-PE, bħala informazzjoni xjentifika ġdida mill-Università ta' Southhampton u l-EFSA dwar ir-riskji tal-kuluranti ażotiċi għas-saħħa tat-tfal,

Pożizzjoni komuni tal-Kunsill

Pożizzjoni komuni tal-Kunsill

(b) sustanzi li jintużaw għall-protezzjoni tal-pjanti u tal-prodotti tal-pjanti skond ir-regoli Komunitarji li jirrelataw mas-saħħa tal-pjanti;

(b) sustanzi li jintużaw għall-protezzjoni tal-pjanti u tal-prodotti tal-pjanti skond ir-regoli Komunitarji li jirrelataw mas-saħħa tal-pjanti, minbarra prodotti għall-protezzjoni tal-pjanti wara l-ħsad, li jintużaw għall-preservazzjonji;

Ġustifikazzjoni

Emenda li dwarha kien hemm qbil fil-Parlament fl-ewwel qari (emenda 10).

Pestiċidi li jintużaw wara l-ħsad bħall-Metilċiklopropilin (Methylcyclopropene) (1-MCP) li jintuża għall-preservazzjoni ta' frott u ħxejjex (l-aktar it-tuffieħ), għandhom jidħlu fl-ambitu ta' dan ir-Regolament.

Pożizzjoni komuni tal-Kunsill

L-Artikolu 2 – paragrafu 3

Pożizzjoni komuni tal-Kunsill

Dan ir-Regolament m'għandux japplika għall-enzimi ta' l-ikel li jaqgħu fil-kamp ta' applikazzjoni tar-Regolament (KE) Nru …/….

Dan ir-Regolmanet m'għandux japplika għal enzimi ta' l-ikel li jaqgħu fl-ambitu tar-Regolament (KE) Nru …/… b'effett mid-data ta' l-adozzjoni tal-lista Komunitajra ta' enzimi ta' l-ikel skond l-Artikolu 17 ta' dak ir-Regolament.

Ġustifikazzjoni

Din l-emenda tqis fatt li kien mistur meta sar l-ewwel qari tar-rapport.

Hemm il-ħtieġa legali li jitwaqqaf it-tnaqqis temporanju tal-kontrolli fuq enzimi li bħalissa m'humiex awtorizzati u li għandhom il-funzjoni ta' addittiv.

Mingħajr din l-emenda, enzimi bħal dawn mhux se jeġtieġu l-awtorizzazzjoni sakemm tiġi adottata l-lista Komunitarji ta' l-enzimi.

Pożizzjoni komuni tal-Kunsill

Artikolu 6 – paragrafu 1 – parti introduttorja

Pożizzjoni komuni tal-Kunsill

Addittiv ta' l-ikel jista' jiġi inkluż fil-listi Komunitarji fl-Annessi II u III biss jekk dan jissodisfa l-kondizzjonijiet li ġejjin u fejn rilevanti fatturi leġittimi oħrajn:

Addittiv ta' l-ikel jista' jiġi inkluż fil-listi Komunitarji fl-Annessi II u III biss jekk dan jissodisfa l-kondizzjonijiet li ġejjin u fejn rilevanti fatturi leġittimi oħrajn, inklużi fatturi ambjentali:

Ġustifikazzjoni

Għandha l-għan li tiffaċilita kompromess mal-Kunsill.

Pożizzjoni komuni tal-Kunsill

Pożizzjoni komuni tal-Kunsill

(b) hemm ħtieġa teknoloġika raġonevoli li ma tistax tinkiseb permezz ta' mezzi oħrajn li huma ekonomikament u teknoloġikament prattikabbli u

(b) hemm ħtieġa teknoloġika raġonevoli, f'termini ta' benefiċċji għall-konsumatur, li ma tistax tinkiseb permezz ta' mezzi oħrajn li huma ekonomikament u teknoloġikament prattikabbli; u

Ġustifikazzjoni

Test repetut mill-Premessa 7 fil-pożizzjoni komuni tal-Kunsill.

Pożizzjoni komuni tal-Kunsill

Pożizzjoni komuni tal-Kunsill

(b) jagħmel l-ikel aktar attraenti viżwalment u jgħin biex jiġu identifikati aromi normalment assoċjati ma' ikel partikolari;

(b) jagħmel l-ikel aktar attraenti għall-għajn ;

Ġustifikazzjoni

Integrazzjoni mill-ġdid tal-proposta tal-Kummissjoni.

Pożizzjoni komuni tal-Kunsill

Artikolu 8 – paragrafu 1 a (ġdid)

Pożizzjoni komuni tal-Kunsill

Madankollu, m'għandu jkun hemm l-ebda riskju li l-addittiv jiżgwida lill-konsumaturi biex jemmnu li l-ikel ikun fih ingredjenti oħrajn minbarra dawk li fil-fatt ikunu hemm.

Ġustifikazzjoni

Integrazzjoni mill-ġdid ta' Emenda 30 mill-ewwel qari tal-PE.

Pożizzjoni komuni tal-Kunsill

Artikolu 11 a (ġdid)

Pożizzjoni komuni tal-Kunsill

Tibdil fil-proċess ta' produzzjoni jew fil-materjali tal-bidu ta' addittiv ta' l-ikel diġà inkluż f'lista Komunitarja

Meta addittiv ta' l-ikel diġà jkun inkluż f'lista Komunitarja u jkun hemm bidla sinifikanti fil-metodi tal-produzzjoni jew fil-materjali tal-bidu jew bidla fid-daqs tal-partiċella, eżempju permezz tan-nanoteknoloġija, l-addittiv ta' l-ikel imħejji b'dawn il-metodi jew materjali ġodda għandu jitqies bħala addittiv differenti u bħala żieda ġdida fil-listi Komunitarji jew inkella tkun meħtieġa bidla fl-ispeċifikazzjonijiet qabel ma jkun jista' jitqiegħed fis-suq.

Ġustifikazzjoni

Pożizzjoni komuni tal-Kunsill

Pożizzjoni komuni tal-Kunsill

Addittiv ta' l-ikel li jaqa' fil-kamp ta' applikazzjoni tar-Regolament (KE) Nru 1829/2003 jista' jiġi inkluż fil-listi Komunitarji fl-Annessi II u III skond ir-Regolament preżenti biss meta jkun kopert minn awtorizzazzjoni skond ir-Regolament (KE) Nru 1829/2003.

Addittiv ta' l-ikel li jaqa' fil-kamp ta' applikazzjoni tar-Regolament (KE) Nru 1829/2003, u li mhux diġà inkluż fil-listi Komunitarji fl-Annessi II u II ta' dan ir-Regolament jista' jiġi inkluż f' dawk il-listi skond dan ir-Regolament biss jekk ikun kopert minn awtorizzazzjoni skond l- Artikolu 7 tar-Regolament (KE) Nru 1829/2003.

Ġustifikazzjoni

Terġa' tiddaħħal emenda 63 mill-ewwel qari.

Kwalunkwe prodott GM użat għall-produzzjoni ta' addittivi li diġà huma approvati u inklużi fil-lista ta' addittivi approvati, għandu jkun approvat ukoll skond ir-Regolament 1829/2003.

Pożizzjoni komuni tal-Kunsill

Artikolu 22 – paragrafu 3 a (ġdid)

Pożizzjoni komuni tal-Kunsill

It-tikketti ta' addittivi ta' l-ikel li fihom kuluranti ażotiċi għandu jkun fihom it-twissija "il-kuluranti ażotiċi jistgħu jikkawżaw iper-attività fit-tfal".

Ġustifikazzjoni

Emenda ġdida dwar l-ittikkettar peress li studji mill-Università ta' Southampton kif ukoll l-EFSA wrew riskji għas-saħħa tat-tfal meta jiġu esposti għall-kuluranti ażotiċi.

L-abbozz ta' regolament dwar l-addittivi ta' l-ikel jagħmel parti mill-Pakkett dwar l-Aġenti li Jtejbu l-Ikel (FIA) li kien propost mill-Kummissjoni fl-Lulju 2006.

Dan jinkludi proposta għal Proċedura Komuni ta' Awtorizzazzjoni għall-addittivi ta' l-ikel, enżimi ta' l-ikel u aromatizzanti ta' l-ikel, regolament dwar l-addittivi fl-ikel, regolament dwar l-enżimi ta' l-ikel u regolmanet dwar l-aromatizzanti ta' l-ikel.

L-għan hu li r-regoli kurrenti jiġu armonizzati, iċċarati u aġġornati f'dan il-qasam.

L-adozzjoni ta' l-ewwel qari tal-Parlament Ewropew saret waqt is-sessjoni plenarja fl-10 ta' Lulju 2007.

Il-pożizzjoni komuni tal-Kunsill ġiet adottata fl-10 ta' Marzu 2008.

Fl-ewwel qari l-Parlament appoġġja r-Rapporteur biex tinkiseb aktar trasparenza fil-proċess ta' approvazzjoni ta' addittivi ta' l-ikel, kif ukoll biex tissaħħaħ il-protezzjoni tal-konsumatur u, partikularment, il-protezzjoni ta' dawk il-konsumaturi li huma intolleranti għal ċerti sustanzi.

Il-Parlament appoġġja wkoll lir-Rapporteur fl-iżgurar li l-ħarsien ta' l-ambjent ikun wieħed minn ħafna fatturi diversi li jridu jitqiesu meta tingħata l-approvazzjoni għall-użu ta' addittiv.

Ġeneralment, ir-Rapporteur tinsab sodisfatta bil-pożizzjoni komuni tal-Kunsill.

Mid-59 emenda adottata mill-Parlament fl-ewwel qari, 24 emenda ġew adottati kompletament u tnejn ġew adottati parzjalment.

Partikularment, tinsab kuntenta li l-Kunsill aċċetta l-idea li jiċċara x'jiġifieri żgwidanti għall-konsumatur, kif ukoll li jinkludi l-ħarsien ta' l-ambjent bħala fattur li jrid jitqies meta jiġi approvat l-użu ta' addittiv.

L-emendi mressqa għat-tieni qari għandhom il-għan li jsaħħu dawk l-istess elementi fit-test; billi tissaħħaħ aktar il-protezzjoni tal-konsumatur u ta' l-ambjent kif ukoll li ssir kjarifika tal-kundizzjonijiet għall-approvazzjoni ta' addittivi.

PROĊEDURA

Addittivi ta' l-ikel

Data ta' l-1 qari tal-PE - Numru P

Proposta tal-Kummissjoni

Proposta ġdida tal-Kummissjoni

Data tat-tħabbir fis-seduta plenarja tal-komunikazzjoni tal-pożizzjoni komuni

Kumitat responsabbli

Data tat-tħabbir fis-seduta plenarja

Data tal-ħatra

Diskussjoni fil-kumitat

Data ta' l-adozzjoni

Riżultat tal-vot finali

Membri preżenti għall-vot finali

Sostitut(i) preżenti għall-vot finali


dwar il-proposta għal regolament tal-Kunsill li jestendi d-dispożizzjonijiet tar-Regolament tal-Kunsill (KE) Nru 883/2004 u tar-Regolament (KE) Nru […] għaċ-ċittadini ta' pajjiżi terzi li m'humiex diġà koperti b'dawk id-dispożizzjonijiet unikament minħabba n-nazzjonalità tagħhom

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva .

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Korrezzjonijiet bħal dawn suġġeriti huma soġġetti għal ftehim bejn id-dipartimenti konċernati.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

(Proċedura ta' konsultazzjoni)

Il-Parlament Ewropew,

– wara li kkunsidra l-proposta tal-Kummissjoni ( COM(2007)0439 ),

– wara li kkunsidra l-Artikolu 63(4) tat-Trattat KE,

– wara li kkunsidra l-Artikolu 67 tat-Trattat KE, skond liema artikolu ġie kkonsultat mill-Kunsill ( C6-0289/2007 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Impjiegi u l-Affarijiet Soċjali ( A6-0209/2008 ),

Japprova l-proposta tal-Kummissjoni kif emendata;

Jistieden lill-Kummissjoni sabiex konsegwentement tbiddel il-proposta tagħha, skond l-Artikolu 250(2) tat-Trattat KE;

Jistieden lill-Kunsill biex jinfurmah jekk ikollu l-ħsieb li jitbiegħed mit-test approvat mill-Parlament;

Jistieden lill-Kunsill biex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Proposta għal Regolament

Premessa 3 a (ġdida)

Test propost mill-Kummissjoni

(3a) Dan ir-Regolament jirrispetta d-drittijiet fundamentali u josserva l-prinċipji rikonoxxuti, b'mod partikolari, mill-Karta tad-Drittijiet Fundamentali ta' l-Unjoni Ewropea, notevolment l-Artikolu 34(2).

Ġustifikazzjoni

Tintegra mill-ġdid fil-leġiżlazzjoni kurrenti premessa (li oriġinarjament kienet ġiet proposta mill-Parlament Ewropew) li m'hijiex inkluża fil-proposta l-ġdida.

Proposta għal Regolament

Premessa 6 a (ġdida)

Test propost mill-Kummissjoni

(6a) Li jkun promoss livell għoli ta' protezzjoni soċjali u jitgħollew l-istandard ta' l-għajxien u l-kwalità tal-ħajja fl-Istati Membri huma obbjettivi ta' l-Unjoni Ewropea.

Ġustifikazzjoni

Tintegra mill-ġdid fil-leġiżlazzjoni kurrenti premessa li m'hijiex inkluża fil-proposta l-ġdida.

Ir-Regolament 859/2003 fil-preżent jorbot mar-Regolament 1408/71 lil dawk iċ-ċittadini ta' pajjiżi terzi li huma residenti legalment fil-Komunità u li jinsabu f'sitwazzjoni transkonfinali.

Dan ir-Regolament ta' l-aħħar mistenni jinbidel bir-Regolament aġġornat u ssimplifikat Nru 883/2004 meta jidħol fis-seħħ ir-Regolament ta' Implimentazzjoni li fil-preżent qed jiġi diskuss fil-Kunsill u fil-Parlament.

Għalhekk, jeħtieġ li naġġornaw ukoll ir-Regolament li jittratta dwar iċ-ċittadini ta' pajjiżi terzi sabiex ikun evitat l-irduppjar li joħloq konfużjoni estrema fejn individwi u amministrazzjonijiet nazzjonali jittrattaw żewġ ġabriet differenti ta' regoli u jeddijiet li jkunu jkopru l-koordinament tas-sigurtà soċjali bejn l-Istati Membri.

Hemm il-ħsieb li dan ir-Regolament ta' sostituzzjoni se jidħol fis-seħħ fl-istess żmien tar-Regolament 883/2004 u r-Regolament ta' Implimentazzjoni tiegħu.

Il-proposta l-ġdida sostanzjalment hija l-istess bħal dik li diġà hemm.

Għal darba oħra, hija tiċċara l-ambitu tar-Regolament u tagħmilha ċara li ma jikkonferixxi l-ebda dritt biex persuna tidħol, toqgħod, tgħammar jew ikollha aċċess għas-suq tax-xogħol (Premessa 8): dawk l-oqsma huma ttrattati skond leġiżlazzjoni oħra.

Tassew, hija tkopri biss lil dawk li jinsabu f'sitwazzjoni ta' migrazzjoni regolari u li jinsabu jew kienu suġġetti għal-leġiżlazzjoni ta' Stat Membru wieħed jew aktar (Regolament 883/2004).

Ir-refuġjati u l-persuni ta' mingħajr stat diġà huma inklużi fl-ambitu tar-Regolament 883/2004.

Il-ħtieġa għal dan ir-Regolament li jservi ta' ħolqa tibqa' u tassew, se jsir aktar u aktar importanti waqt li l-Unjoni Ewropea tkun qed tiżviluppa Politika Komuni ta' l-Immigrazzjoni.

Il-proposta hekk imsejħa "tal-Karta l-Blu" li tirrigwarda d-dħul u d-drittijiet ta' immigranti b'livell għoli ta' ħiliet tipprevedi l-possibilità ta' moviment transkonfinali għal għanijiet ta' xogħol, u għalhekk huwa importanti li jkun hemm lista ta' Regoli aġġornata li tkun tirrigwarda s-sigurtà soċjali bażika f'sitwazzjonijiet transkonfinali bħal dawn.

Il-proposta għar-Regolament tispjega r-rabtiet li hemm ma' l-integrazzjoni.

B'mod ġenerali, ir-Rapporteur tappoġġja l-proposta tal-Kummissjoni, għalkemm hija ttenni l-opinjoni li ġiet espressa mir-Rapporteur ta' qabel dwar il-kwistjoni meta qed tikkritika l-bażi legali għar-Regolament.

Dan ifisser ukoll li fil-preżent hemm Stat Membru wieħed (id-Danimarka) li m'huwiex inkluż.

Bħall-predeċessur tagħha, ir-Rapporteur kieku tippreferi li ċittadini ta' pajjiżi terzi sempliċement jiġu inkorporati fl-ambitu tar-Regolament Bażiku peress li din m'hijiex kwistjoni ta' immigrazzjoni iżda waħda ta' ugwaljanza ta' trattament fi ħdan l-Unjoni Ewropea, kif ġie espress mill-Kunsill.

Rigward dan, ir-Rapporteur tixtieq tipproponi żewġ emendi biex tiġi enfasizzata l-importanza ta' l-ugwaljanza tat-trattament.

Dawn l-emendi ġew misluta mir-Regolament attwali u mill-opinjoni preċedenti tal-Parlament, u huma neqsin mill-proposta l-ġdida.

Huma jorbtu r-Regolament mal-Karta tad-Drittijiet Fundamentali, Artikolu 32 u jfakkru wkoll fl-objettiv ta' l-Unjoni li jkun hemm livell għoli ta' ħarsien soċjali.

PROĊEDURA

L-estensjoni tad-dispożizzjonijiet tar-Regolament tal-Kunsill (KE) Nru 883/2004 u tar-Regolament (KE) Nru […] għaċ-ċittadini ta' pajjiżi terzi li m'humiex diġà koperti b'dawk id-dispożizzjonijiet unikament minħabba n-nazzjonalità tagħhom

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Kumitat(i) mitlub(a) jagħti/u opinjoni(jiet)

Data tat-tħabbir fis-seduta plenarja

Opinjoni(jiet) mhux mogħtija

Data tad-deċiżjoni

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


RAKKOMANDAZZJONI GĦAT-TIENI QARI

dwar il-pożizzjoni komuni tal-Kunsill fir-rigward ta' l-adozzjoni ta' regolament tal-Parlament Ewropew u tal-Kunsill li jemenda r-Regolament (KE) Nru 881/2004 li jwaqqaf Aġenzija Ferrovjarja Ewropea (Regolament ta' l-Aġenzija)

Kumitat għat-Trasport u t-Turiżmu

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura tiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi nvoluti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW…………….5

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' kodeċiżjoni: it-tieni qari)

Il-Parlament Ewropew,

– wara li kkunsidra l-pożizzjoni komuni tal-Kunsill (16138/3/2007 – C6‐0131/2008 ),

– wara li kkunsidra l-pożizzjoni tiegħu fl-ewwel qari

Testi adottati, 29.11.2007, P6_TA(2007)0558 . dwar il-proposta tal-Kummissjoni lill-Parlament Ewropew u lill-Kunsill ( COM(2006)0785 ),

– wara li kkunsidra l-Artikolu 251(2) tat-Trattat KE,

– wara li kkunsidra l-Artikolu 62 tar-Regoli ta' Proċedura tiegħu,

– wara li kkunsidra r-rakkomandazzjoni għat-tieni qari tal-Kumitat għat-Trasport u t-Turiżmu ( A6‐0210/2008 ),

Japprova l-pożizzjoni komuni kif emendata;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Pożizzjoni komuni tal-Kunsill – att li jemenda

Premessa 9 a (ġdida)

Pożizzjoni komuni tal-Kunsill

(9a) L-Aġenzija għandha rwol ewlieni għat-tifrix futur ta' l-ERTMS fis-sistema sħiħa tal-ferroviji fi ħdan il-Komunità sa l-2020.

Għal dan il-għan, trid tiġi żgurata l-koerenza li jrid ikun hemm fiż-żmien bejn pjanijiet ta' migrazzjoni nazzjonali billi ssir obbligatorja l-installazzjoni gradwali ta' l-ERTMS fuq in-netwerk tat-Trasport Trans-Ewropew (TEN-T) u billi l-għoti tal-fondi ta' l-UE jiġu marbuta mal-kundizzjoni obbligatorja ta' l-użu ta' l-ERTMS.

Ġustifikazzjoni

Biex jiġu ċċarati l-azzjonijiet li għandhom jittieħdu fuq livell ta' l-UE biex tkun żgurata l-effiċjenza tar-rwol ta' l-Aġenzija fir-rigward ta' l-ERTMS.

Premessa 10 a (ġdida)

Pożizzjoni komuni tal-Kunsill

(10a) Sabiex tiġi promossa l-interoperabilità, l-Aġenzija għandha tgħin biex tistipula l-verżjoni definittiva tal-ERTMS 2.3.0 għal perjodu speċifiku, sabiex tħalli l-impriżi ferrovjarji li nvestew f'vetturi ferrovjarji interoperabbli li jiżguraw dħul adegwat fuq l-investiment tagħhom.

Il-verżjoni 2.3.0 għandha tinkludi l-ispeċifikazzjonijiet armonizzati li jirrigwardaw l-iskemi tat-testijiet u ċ-ċertifikazzjonijiet.

Għandu jkun żgurat ukoll li kwalunkwe speċifikazzjoni addizzjonali mitluba minn awtorità għas-sigurtà nazzjonali ma tfixkilx il-moviment ta' vetturi ferrovjarji li għandhom l-ERTMS.

Ġustifikazzjoni

Din l-emenda tikkonċerna l-ERTMS u tqis l-elementi l-ġodda li l-Kunsill inkorpora fil-pożizzjoni komuni tiegħu.

Premessa 10 b (ġdida)

Pożizzjoni komuni tal-Kunsill

(10b) Bil-għan li tiġi promossa l-interoperabilità, l-Aġenzija għandha tappoġġja l-adattament lejn il-verżjoni ta' l-ERTMS 2.3.0 ta' kwalunkwe verżjoni ta' tagħmir ta' l-ERTMS installat qabel il-verżjoni 2.3.0.

Ġustifikazzjoni

Huwa meħtieġ li l-verżjonijiet kollha ta' l-ERTMS elaborati u installatti qabel il-verżjoni 2.3.0 għandhom ikunu kompatibbli magħha.

Regolament (KE) Nru 881/2004

Artikolu 9b a (ġdid)

Pożizzjoni komuni tal-Kunsill

Awtorizzazzjonijiet għat-tqegħid fis-servizz ta' vetturi konformi mat-TSI

Mill-2015 'il quddiem, u b'kooperazzjoni ma' l-awtoritajiet nazzjonali kompetenti għas-sikurezza, l-Aġenzija għandha tiġi fdata bil-kompitu li tagħti awtorizzazzjonijiet għat-tqegħid fis-servizz ta' vetturi li jikkonformaw mat-TSIs.";

Ġustifikazzjoni

It-test jerġa' jġib kif kienet l-Emenda 4 ta' l-ewwel qari tal-Parlament.

Regolament (KE) Nru 881/2004

Pożizzjoni komuni tal-Kunsill

Ċertifikazzjoni ta' entitajiet responsabbli għall-manutenzjoni

Fi żmien:

sena għal vaguni,

sentejn għal vetturi oħra,

mid-data tad-dħul fis-seħħ ta' dan ir-Regolament, l-Aġenzija għandha tevalwa r-relazzjoni bejn is-sid tal-vetturi, l-impriżi ferrovjarji u l-amministraturi ta' l-infrastruttura fir-rigward tas-sistema taċ-ċertifikazzjoni tal-manutenzjoni, skond l-Artikolu 14 tad-Direttiva dwar is-Sikurezza Ferrovjarja.

Sa 6 xhur wara d-data tad-dħul fis-seħħ tad-Direttiva dwar l-Interoperabbiltà Ferrovjarja, l-Aġenzija għandha tibgħat lill-Kummissjoni rapport li jippreżenta, jekk ikun meħtieġ, rakkomandazzjonijiet dwar l-implimentazzjoni tas-sistema ta' ċertifikazzjoni volontarja ta' manutenzjoni skond l-Artikolu 14 tad-Direttiva dwar is-Sikurezza Ferrovjarja.

Fi żmien l-istess perjodu , l-Aġenzija għandha tibgħat lill-Kummissjoni rapport li jippreżenta, jekk ikun meħtieġ, rakkomandazzjonijiet dwar l-implimentazzjoni tas-sistema ta' ċertifikazzjoni mandatorja ta' manutenzjoni skond l-Artikolu 14 tad-Direttiva dwar is-Sikurezza Ferrovjarja.

Il-valutazzjoni u r-rakkomandazzjonijiet ta' l-Aġenzija għandhom b'mod partikolari jkopru l-aspetti li ġejjin b'kont debitu meħud tar-rabtiet li entità responsabbli mill-manutenzjoni jista' jkollha ma' partijiet oħrajn bħal sidien ta' vetturi, impriżi ferrovjarji u amministraturi ta' l-infrastruttura:

(a) jekk l-entità responsabbli mill-manutenzjoni għandhiex is-sistemi adegwati attwati, inklużi l-proċessi ta' ġestjoni u operattivi, biex tkun żgurata l-manutenzjoni effettiva u sikura tal-vetturi;

(b) il-kontenut u l-ispeċifikazzjonijiet ta' sistema ta' ċertifikazzjoni volontarja valida fil-Komunità kollha;

(b) il-kontenut u l-ispeċifikazzjonijiet ta' sistema ta' ċertifikazzjoni ta' manutenzjoni valida li tkun mandatorja u rikonoxxuta b'mod reċiproku fil-Komunità kollha;

(c) it-tip ta' korpi kompetenti għaċ-ċertifikazzjoni;

(c) it-tip ta' entitajiet kompetenti għaċ-ċertifikazzjoni li huma responsabbli mill-implimentazzjoni ta' sistema obbligatorja ma' l-awtoritajiet nazzjonali tas-sikurezza jew entitajiet notifikati, bi qbil mad-dispożizzjonijiet tad-Direttiva dwar is-Sikurezza Ferrovjarja ;

(d) l-ispezzjonijiet u l-kontrolli tekniċi u operattivi.";

(d) l-ispezzjonijiet u l-kontrolli tekniċi u operattivi li għandhom jitwettqu mill-awtoritajiet ta' l-Istati Membri ;

(e) jekk l-entità inkarigata mill-manutenzjoni jkollhiex fil-pussess tagħha t-tagħrif meħtieġ biex jitwettqu l-attivitajiet ta' manutenzjoni rekwiżiti (u b'mod partikulari, reġistri tal-manutenzjoni u ta' pjanijiet ta' manutenzjoni) ;

(f) jekk l-entità inkarigata mill-manutenzjoni jkollhiex fil-pussess tagħha l-għodda meħtieġa għall-immoniterjar u s-superviżjoni ta' l-istat tal-vetturi;

(g) jekk fl-ispeċifikazzjonijiet tas-sistema ta' ċertifikazzjoni tal-manutenzjoni obbligatorja għandhiex tiddaħħal kondizzjoni marbuta ma' l-assikurazzjoni.

Fi żmien tliet snin mill-adozzjoni mill-Kummissjoni tas-sistema obbligatorja ta' ċerifikazzjoni ta' manuntenzjoni msemmija fl-Artikolu 14(6) tad-Direttiva dwar is-Sikurezza Ferrovjarja, l-Aġenzija għandha tibgħat lill-Kummissjoni rapport li jevalwa l-implimentazzjoni ta' sistema bħal din filwaqt li tqis l-aspetti spjegati fil-paragrafu 1a.";

Ġustifikazzjoni

It-test jerġa' jġib kif kien l-Emenda 6 ta' l-ewwel qari tal-Parlament, i.e. ir-rapport ta' l-Aġenzija u r-rakkomandazzjonijiet għall-sistema ta' ċertifikazzjoni ta' manutenzjoni obbligatorja, filwaqt li fl-istess ħin iqis elementi ġodda u t-tqegħid ġdid tal-kliem tal-Kunsill imdaħħla fil-pożizzjoni Komuni tiegħu.

Pożizzjoni komuni tal-Kunsill – att li jemenda

Regolament (KE) Nru 881/2004

Pożizzjoni komuni tal-Kunsill

L-Aġenzija għandha tassumi l-kompiti mniżżlin fil-paragrafi 2 sa 5 bil-ħsieb li tikkontribwixxi għal żvilupp u implimentazzjoni koerenti ta' l-ERTMS.

L-Aġenzija għandha tassumi l-kompiti mniżżlin fil-paragrafi 2 sa 5 bil-ħsieb li tiżgura żvilupp u implimentazzjoni koerenti ta' l-ERTMS.

L-Aġenzija għandha tistabbilixxi proċedura għall-ġestjoni tat-talbiet għal bidliet fl-ispeċifikazzjonijiet tas-sistema ERTMS.

Għal dan il-għan, reġistru ta' talbiet għal bidliet u bidliet ippjanati għall-ispeċifikazzjonijiet ERTMS għandu jiġi stabbilit u miżmum mill-Aġenzija.

L-Aġenzija għandha tappoġġa l-isforzi tal- Kummissjoni fil-migrazzjoni lejn l-ERTMS, kif ukoll fil-koordinazzjoni ta' l-installazzjoni ta' l-ERTMS matul il-kurituri tat-trasport trans-Ewropej.

L-Aġenzija għandha tappoġġja lill- Kummissjoni fl-iżgurar tal-migrazzjoni lejn l-ERTMS kif ukoll fil-koordinazzjoni ta' l-installazzjoni ta' l-ERTMS matul il-kurituri tat-trasport trans-Ewropej.

Mill-1 ta' Jannar 2010 'l quddiem, b'kollaborazzjoni mal-korpi nnotifikati u ma' l-awtoritajiet nazzjonali tas-sikurezza, l-Aġenzija għandha tissorvelja l-applikazzjoni tal-proċeduri ta' verifika "KE" u t-tqegħid fis-servizz fil-kuntest ta' proġetti speċifiċi, partikolarment bil-ħsieb li tkun evalwata l-kompatibilità teknika bejn l-infrastrutturi u l-vetturi ferrovjajri mgħammra minn kostrutturi differenti.

Jekk meħtieġ, l-Aġenzija għandha tirrikkomanda lill-Kummissjoni miżuri adatti.

L-Aġenzija għandha tiżviluppa strateġija għall-ġestjoni tal-verżjonijiet differenti ta' l-ERTMS, bil-ħsieb li tiġi żgurata l-kompatibbiltà teknika u operattiva bejn netwerks u vetturi fitted b'verżjonijiet differenti .

B'mod partikolari l-Aġenzija għandha tiċċertifika:

a) l-interoperabilità tat-tagħmir kollu ta' l-ERTMS;

b) verżjoni 2.3.0 li tkun iċċekken kemm jista' jkun it-tnaqqis tal-prestazzjoni ta' dawk li jkunu qed joperaw bil-verżjoni 2.3.0 jew funzjonalità suċċessiva abbord f'funzjonalità ta' mal-ġenb tal-linji ferrovjarji aktar fit-tard.

F'każ li joħorġu inkompatibilitajiet tekniċi bejn netwerks u vetturi fil-kuntest ta' proġetti ERTMS speċifiċi, korpi notifikati u awtoritajiet nazzjonali ta' sigurtà għandhom jiżguraw li l-Aġenżija tikseb kwalunkwe informazzjoni rilevanti dwar il-proċeduri applikati għal verifika "KE" u t-tqegħid fis-servizz kif ukoll dwar il-kondizzjonijiet operattivi.

L-Aġenzija għandha tevalwa l-proċess ta' ċertifikazzjoni tat-tagħmir ta' l-ERTMS billi tressaq quddiem il-Kummissjoni sa …

1 rapport li jkun fih, fejn xieraq, rakkomandazzjonijiet għal titjib li jrid isir.

Fuq il-bażi tar-rapport ta' l-Aġenzija msemmi fil-paragrafu 5a, il-Kummissjoni għandha tevalwa l-ispejjeż u l-benefiċċji ta' l-użu ta' tip wieħed waħdu ta' tagħmir tal-laboratorju, linja ferrovjarja ta' referenza waħda u/jew korp wieħed ta' ċertifikazzjoni f'livell Komunitarju.

Korp ta' ċertifikazzjoni bħal dan għandu jkun konformi mal-kriterji ta' l-Anness VII tad-Direttiva dwar l-Interoperabilità Ferrovjarja.

Il-Kummissjoni tista' tippreżenta konklużjonijiet lill-Parlament u lill-Kunsill u, jekk ikun jixraq, tressaq …

2 proposta leġiżlattiva biex tiġi mtejba s-sistema ta' ċertifikazzjoni ta' l-ERTMS.

1 Sentejn mid-dħul fis-seħħ ta' dan ir-Regolament.

2 Mhux qabel 10 snin mid-dħul fis-seħħ ta' dan ir-Regolament.

Ġustifikazzjoni

It-test jerġa' jġib kif kienu partijiet mill-Emendi 5 u 8 ta' l-ewwel qari tal-Parlament, filwaqt li fl-istess ħin iqis elementi ġodda u tqegħid ġdid tal-kliem tal-Kunsill imdaħħla fil-pożizzjoni Komuni tiegħu.

L-Aġenzija għandha tkun responsabbli għall-awtorizzazzjoni tat-tqegħid fis-servizz ta' tagħmir ta' l-ERTMS u għall-proċeduri li jirrigwardaw verifika mill-KE.

Filwaqt li taġixxi bħala "l-awtorità ċentrali" għall-ERTMS, l-Aġenzija għandha tassigura l-interoperabilità u l-kompatibilità tal-verżjonijiet kollha ta' l-ERTMS.

L-isfond u kummenti proċedurali

Fit-13 ta' Diċembru 2006 il-Kummissjoni ressqet quddiem il-Parlament u l-Kunsill proposta għal regolament li jemenda r-Regolament (KE) Nru 881/2004 li jistabbilixxi Aġenzija Ewropea tal-Ferroviji.

Il-proposta kienet ippreżentata mill-Kummissjoni flimkien ma' żewġ proposti leġiżlattivi oħra, i.e., id-direttiva l-ġdida dwar l-Interoperabilità u r-reviżjoni tad-Direttiva dwar is-Sikurezza Ferrovjarja (Direttiva 2004/49/KE).

It-tliet proposti mressqa skond il-proċedura ta' kodeċiżjoni flimkien mal-Komunikazzjoni li kellha l-għan li tiffaċilita l-moviment ħieles tal-lokomottivi madwar l-UE, kienu meqjusa li jiffurmaw il-pakkett tal-Kummissjoni dwar għarfien transnazzjonali tal-vetturi ferrovjarji.

Intlaħqet ftehima bikrija mal-Kunsill ma' l-ewwel qari matul is-sena l-oħra dwar il-proposta tad-direttiva l-ġdida dwar l-Interoperabilità.

Fid-29 ta' Diċembru 2007 l-Parlament Ewropew ħareġ opinjoni fl-ewwel qari bħala parti mill-proċedura ta' kodeċiżjoni u adotta rapport li fih ippropona 9 emendi għat-test tal-Kummissjoni.

Fit-3 ta' Marzu 2008 il-Kunsill adotta l-pożizzjoni komuni f'konformità ma' l-Artikolu 251 tat-Trattat li mbagħad ġiet mgħoddija lill-Parlament u lill-Kummissjoni.

Evalwazzjoni tal-pożizzjoni Komuni tal-Kunsill

Il-pożizzjoni komuni tal-Kunsill tinkorpora għal kollox jew b'mod parzjali ċerti emendi tal-Parlament li kienu adottati fl-ewwel qari u prinċipalment ikopru:

- il-kompitu attribwit lill-Aġenzija biex tipproponi soluzzjonijiet dwar it-tnaqqis tar-regoli nazzjonali kklassifikati taħt il-Grupp B li jkopri l-awtorizzazzjonijiet għat-tqegħid fis-servizz ta' vetturi li huma meqjusa li huma ekwivalenti fost l-Istati Membri (Emenda 3);

- il-possibilità li tintalab opinjoni teknika mingħand l-Aġenzija fil-każ ta' deċiżjoni negattiva minn awtorità nazzjonali għas-sikurezza għat-tqegħid fis-servizz ta' vetturi ferrovjarji (Emenda 5);

- id-dispożizzjonijiet dwar il-ftuħ u ż-żamma ta' reġistri tat-tipi ta' vetturi awtorizzati mill-Istati Membri (Emenda 7);

- il-possibilitajiet li jiġu estiżi l-kuntratti tax-xogħol ta' l-istaff ta' l-Aġenzija (Emenda 9);

L-emendi tal-Parlament fir-rigward ta' l-estensjoni tal-kompetenzi ta' l-Aġenzija m'humiex riflessi fil-pożizzjoni komuni tal-Kunsill.

Tassew, l-irwol ta' l-Aġenzija fil-għoti ta' awtorizzazzjonijiet għat-tqegħid fis-servizz ta' vetturi li huma konformi mat-TSIs (Emenda 4), l-irwol li l-Aġenzija hija mitluba li jkollha fl-iżvilupp ta' l-ispeċifikazzjonijiet tal-verżjonijiet ta' l-ERTMS (Emendi 5 u 8) kif ukoll ir-rakkomandazzjoni ta' l-Aġenzija dwar is-sistema ta' ċertifikazzjoni tal-manutenzjoni obbligatorja għall-vaguni u għal vetturi ferrovjarji oħra (Emenda 6) m'humiex inkorporati fil-pożizzjoni Komuni tal-Kunsill.

Għandha ssir enfasi fuq il-fatt li t-test tal-Kunsill jissupplimenta l-proposta tal-Kummissjoni b'test ġdid prinċipalment fuq iċ-ċertifikazzjoni, fuq il-kompatibilità tar-regoli nazzjonali, l-istaff ferrovjarju, ir-reġistri ta' l-ERTMS.

Peress li l-pożizzjoni komuni tal-Kunsill tinkorpora biss b'mod parzjali l-emendi tal-Parlament marbuta mal-kompetenzi ta' l-Aġenzija huwa propost li l-pożizzjoni ta' l-ewwel qari tal-Parlament terġa' tiġi kif kienet filwaqt li jitqies it-test tal-Kunsill.

B'mod partikulari, l-irwol ta' l-Aġenzija bħala awtorità ċentrali ta' sistema għall-iżvilupp u l-implimentazzjoni ta' l-ERTMS irid jiġi eżaminat mill-ġdid fid-dawl tad-dispożizzjonijiet il-ġodda li ddaħħlu fil-pożizzjoni komuni tal-Kunsill.

Il-ħolqien ta' proċeduri għal verifika "KE" mill-Aġenzija qed jiġi propost sabiex jiġu żgurati l-interoperabilità u l-kompatibilità ta' l-ERTMS fis-sistema ferrovjarja tal-Komunità.

Barra minn hekk, għandhom jiġu kkunsidrati tagħmir tal-laboratorju wieħed waħdu, linja ferrovjarja ta' referenza waħda u/jew korp wieħed ta' ċertifikazzjoni f'livell ta' Komunità.

Barra minn hekk ukoll, huma proposti dispożizzjonijiet fir-rigward tas-sistema ta' ċertifikazzjoni tal-manutenzjoni obbligatorja peress li t-test għandu jkun konsistenti u f'konformità mat-test tad-Direttiva dwar is-Sikurezza Ferrovjarja.

PROĊEDURA

Emenda tar-Regolament (KE) Nru 881/2004 li jistabbilixxi Aġenzija Ewropea għall-Linji Ferrovjarji

Data ta' l-ewwel qari tal-PE - Numru P

Proposta tal-Kummissjoni

Data tat-tħabbir fis-seduta plenarja tal-komunikazzjoni tal-pożizzjoni komuni

Kumitat responsabbli

Data tat-tħabbir fis-seduta plenarja

Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali


Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

dwar il-proposta għal deċiżjoni tal-Kunsill dwar l-approvazzjoni, f'isem il-Komunità Ewropea, tal-Protokoll dwar il-Valutazzjoni Strateġika Ambjentali għall-Konvenzjoni ta' Espoo ta' l-UN/ECE ta' l-1991 dwar il-Valutazzjoni ta' l-Impatt Ambjentali f'Kuntest Transkonfinali

(Proċedura ta' konsultazzjoni)

Il-Parlament Ewropew,

– wara li kkunsidra l-proposta għal deċiżjoni tal-Kunsill ( COM(2008)0132 ),

– wara li kkunsidra l-Protokoll dwar il-Valutazzjoni Strateġika Ambjentali għall-Konvenzjoni ta' Espoo ta' l-UN/ECE ta' l-1991 dwar il-Valutazzjoni ta' l-Impatt Ambjentali f'Kuntest Transkonfinali,

– wara li kkunsidra l-Artikolu 175(1) u l-Artikolu 300(2), l-ewwel subparagrafu, l-ewwel sentenza tat-Trattat KE,

– wara li kkunsidra l-Artikolu 300(3), l-ewwel subparagrafu, tat-Trattat KE, skond liema artikolu ġie kkonsultat mill-Kunsill ( C6-0161/2008 ),

– wara li kkunsidra l-Artikolu 51 u 83(7) tar-Regoli ta' Proċedura tiegħu,

– wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza ta' l-Ikel ( A6-0221/2008 ),

Japprova l-konklużjoni tal-protokoll;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni, u lill-gvernijiet u l-parlamenti ta' l-Istati Membri u lill-Kummissjoni Ekonomika tan-Nazzjonijiet Uniti għall-Ewropa.

Il-ħames Konferenza Ministerjali "Ambjent għall-Ewropa" ("Environment for Europe") li saret f'Mejju ta' l-2003 f'Kiev, l-Ukrajna, adottat il-Protokoll dwar il-Valutazzjoni Strateġika Ambjentali għall-Konvenzjoni ta' Espoo ta' l-UN/ECE ta' l-1991 dwar il-Valutazzjoni ta' l-Impatt Ambjentali f'Kuntest Transkonfinali (il-Protokoll SEA).

Il-Kummissjoni, f'isem il-Komunità Ewropea, iffirmat il-Protokoll SEA fil-21 ta' Mejju 2003.

Il-konvenzjoni ta' l-UN/ECE ta' l-1991 dwar il-Valutazzjoni ta' l-Impatt Ambjentali fil-kuntest transkonfinali (il-Konvenzjoni ta' Espoo) , hija u tibni fuq il-liġi eżistenti dwar l-EIA, stabbiliet proċeduri għall-Partijiet konsulenti li x'aktarx jiġu affettwati mill-impatti ambjentali transkonfinali ta' proġetti proposti.

Il-Konvenzjoni daħlet fis-seħħ fl-1997.

Il-Komunità Ewropea ffirmatha fis-26 ta' Frar 1991 u ġiet ratifikata fl-24 ta' Ġunju 1997.

Id-dispożizzjonijiet prinċipali tagħha huma implimentati mid-Direttiva 97/11.

Id-Direttiva 2001/42/KE, dwar l-evalwazzjoni ta' l-effetti ta' uħud mill-pjanijiet u programmi fuq l-ambjent (Id-Direttiva dwar il-Valutazzjoni Valutazzjoni Strateġika Ambjentali (SEA)), tapplika għal kategorija wiesgħa ta' pjanijiet u programmi, u tistipula rekwiżiti dettaljati biex issir evalwazzjoni u rappurtar dwar l-effetti ambjentali tagħhom.

Il-ħila li jiġu evitati effetti ambjentali gravi fuq il-livell tal-proġett tista' tixxekkel mid-deċiżjonijiet meħuda fi pjanijiet jew politiki.

Għal din ir-raġuni, ġie stabbilit li proċess simili ta' evalwazzjoni missu jsir fuq dawn il-livelli.

Dan hu l-proċess SEA.

Id-Direttiva SEA tinkludi dispożizzjoni dwar l-effetti transkonfinali mnebbħa mill-Konvenzjoni ta' Espoo.

L-objettivi tal-Protokoll SEA għandhom jipprovdu livell għoli ta' ħarsien ta' l-ambjent, inkluż is-saħħa, u jiżguraw li dan it-tħassib jiġi integrat f'miżuri u strumenti maħsuba biex jiżguraw l-iżvilupp sostenibbli.

Il-Komunità Ewropea, f'konformità ma' l-Istrateġija tagħha dwar l-Iżvilupp Sostenibbli u r-Regolamentazzjoni Aħjar, biħsiebha timplimenta l-Artikolu 13 tal-Protokoll dwar il-Valutazzjoni Strateġika Ambjentali għall-Konvenzjoni ta' Espoo permezz tal-proċeduri tal-evalwazzjoni ta' l-impatt stabbiliti fil-Komunikazzjonijiet dwar il-Valutazzjoni ta' l-Impatt, li jindirizzaw b'mod ekwilibrat il-komponenti ekonomiċi, soċjali u ambjentali ta' l-iżvilupp sostenibbli.

Bosta aspetti tad-dimensjoni ta' l-UE jixirqilhom jitqiesu.

Il-KE u l-Istati Membri kienu fost l-ewlenin fl-iżvilupp tal-kunċett u l-prattika tas-SEA u għandhom jikkonfermaw l-appoġġ tagħhom billi jirratifikaw il-Protokoll dwar il-Valutazzjoni Strateġika Ambjentali għall-Konvenzjoni ta' Espoo dwar l-evalwazzjoni ta' l-impatt ambjentali f'kuntest transkonfinali.

PROĊEDURA

Il-Protokoll dwar il-Valutazzjoni Strateġika Ambjentali għall-Konvenzjoni ta' Espoo ta' l-UN/ECE ta' l-1991 dwar il-Valutazzjoni ta' l-Impatt Ambjentali f'Kuntest Transkonfinali

Data meta ġie kkonsultat il-PE

Kumitat responsabbli

Data tat-tħabbir fis-seduta plenarja

Data tal-ħatra

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali